Foto: FAH

NAKON što je otkriveno kako je Tihomir Orešković odlučio iskoristiti mogućnost primanja pune plaće sljedećih šest mjeseci te pola plaće šest mjeseci nakon toga, žestoke reakcije i kritike nastavljaju se nizati jedna za drugom.

> KOMENTAR GORANA VOJKOVIĆA Oreškoviću, nadamo se da ćeš ponijeti i četku iz Vladinog zahoda

Zadnja u nizu je ona saborskog zastupnika Živog zida Ivana Pernara, koji je iz Sarajeva putem Facebooka osudio Oreškovićev potez.

"Sjećam se kada je premijer Orešković pričao o nužnosti štednje i odricanja, kada su ga ministri brifirali o tome gdje nalaze prostora za uštede, a onda izađe na vidjelo da je to čovjek koji na račun države jede kavijar koji košta 3600 kn za malu porciju od 50 grama.

Tekst se nastavlja ispod oglasa

Bože mili, pomislio sam kad sam to čuo, pa on nečiju mjesečnu plaću pojede u dva zalogaja.

Kakav hoštapleraj u zemlji u kojoj se tisuće prehranjuju u pučkom kuhinjama i kopaju po smeću.

Da stvar bude bizarnija, Orešković je bio drugi najpopularniji političar. Narod voli takve, zato i ima vlast kakvu ima", napisao je Pernar.